[image: Logo

Description automatically generated][image: Sigla ubb claudiopolitana_pt antent-01]Facultatea de Științe Politice,
Administrative și ale Comunicării
Str. Traian Moșoiu nr. 71
Cluj-Napoca, cod poștal RO 400132
Tel.: 0264 43-15-05
Fax: 0264 40-60-54 
Email:  contact@fspac.ro
Site: fspac.ubbcluj.ro



BURSE SPECIALE PENTRU ACTIVITATEA STIINTIFICA 2026-2027

Competiția este deschisă studenților de la nivel licență (începând cu anul II) și masterat (începând cu anul I). Bursa se acordă o singură dată pe ciclu de studii, pe durata activităților didactice, care includ cursuri, seminare, laboratoare, proiecte, activități practice și sesiuni de examene.

Procedura de aplicare și evaluare:
Candidații vor depune un dosar care va conține următoarele documente:
a) Cerere de acordare a bursei speciale pentru activitatea științifică
b) Descrierea proiectului de cercetare propus;
c) Scrisoare de recomandare din partea coordonatorului științific al proiectului de cercetare, care să includă o declarație de responsabilitate și angajamentul de a oferi mentorat;
d) Publicațiile științifice și prezentările relevante ale candidatului la conferințe (dacă există), în format integral.
Aplicațiile depuse vor fi evaluate de Comisia de Evaluare a FSPAC
Calendarul competiției:   
– Depunerea aplicațiilor în platforma dedicată burselor (https://inscrieri.ubbcluj.ro/burse/): 
6-20 octombrie 2025 (ora 16.00);   
– Transmiterea către DMCS a proceselor verbale referitoare la procesul de evaluare din facultăți: 10 noiembrie 2025;   
– Verificarea administrativă a aplicațiilor și selecția finală realizată de Consiliul Științific-UBB: 11-21 noiembrie 2025;  
– Afișarea rezultatelor: 25 noiembrie 2025;   
– Semnarea contractelor de finanțare: 28 noiembrie 2025.     

Informațiile legate de prezenta competiție pot fi găsite la adresa: https://cercetare.ubbcluj.ro/ro/burse-speciale-pentru-activitatea-stiintifica-competitia-2025-2026



Beneficiarii bursei vor avea următoarele obligații:

• să disemineze rezultatele cercetării prin publicarea a cel puțin unui articol într-o revistă științifică, având un nivel de clasificare cel puțin egal cu cel al revistelor editate de UBB, indexate în baze de date internaționale (Web of Science, SCOPUS sau ERIH Plus), sub îndrumarea coordonatorului științific (este acceptată și o confirmare editorială care să ateste că manuscrisul a fost trimis și acceptat pentru publicare);
• să prezinte rezultatele cercetării în cadrul, a cel puțin, unei conferințe științifice pe durata bursei (este acceptată și dovada înscrierii la o conferință științifică ce are loc după încheierea perioadei bursei);
• să prezinte rezultatele cercetării cel puțin o dată în cadrul întâlnirilor Next Generation Virtual College organizate de STAR-UBB;
• să prezinte rezultatele finale ale cercetării în cadrul facultății, de preferință într-un cadru deja existent (de exemplu, o conferință locală);
• să depună un raport final aprobat de coordonatorul științific și de Comisia de Evaluare a facultății.

Regulamentul privind acordarea burselor speciale pentru activitatea științifică se regăsește în Anexa 5 și Anexa 5.1. din HS nr.146/25.09.2025 și este disponibil aici.

